Булат Габитов

**Булат Габитов**, Булат Ильяс улы Габитов (*[[1937 ел]]ның [[16 ноябрь|16 ноябре]], [[Алматы]] — [[2004 ел]]ның [[20 апрель|20 апреле]], [[Алматы]]*) — кинодраматург, режиссер, «Казакътелефильм» студиясен оештыручыларның берсе, Казакъ ССР кинематографистлары берлегенең беренче сәркатибе (*[[1981 ел|1981]]-[[1984 ел|1984]]*), Казакъ ССР Госкино баш мөхәррире, ССРБ кинематографиясе отличнигы.

## Тәрҗемәи хәле

1937 елның 16 ноябрендә Алматыда туган. Әтисе Ильяс Җансүгиров (*[[1894 ел|1894]]-[[1938 ел|1938]]*), сәяси репрессиягә эләккән шагыйрь, әнисе Фатыйма Габитова (*[[1903 ел|1903]]-[[1968 ел|1968]]*), мөгаллимә. Әтисе улын бер генә мәртәбә күреп кала, шул елны аны атып үтерәләр. «халык дошманы улы» келәймәсе белән, Булатка күп авырлыклар күрергә туры килә.

«Геолог-нефтьче» белгечлеге буенча С.М. Киров исемендәге Казакъ дәүләт университетының (*хәзерге* Әл-Фәраби исемендәге Казакъ милли университеты) геология-география факультетын (*[[1958 ел|1958]]*), Казакъ ССР язучылар берлеге юлламасы буенча, А. М. Горький исемендәге Әдәбият институтының тәрҗемәчеләр бүлеген (*[[1963 ел|1963]]*) тәмамлый. Алматыда һәм Мәскәүдә Олжас Сөләйманов белән бергә укый. Әдәбият институтын тәмамлагандагы диплом эше — Ильяс Җансүгировның «Иптәшләр» романын рус теленә тәрҗемә итү була. 1967 елда китап «Нәфрәт канатлары» () исеме белән нәшер ителә.

## Хезмәт юлы
* 1963 елда Мәскәүдән кайткач, Казакъ ССР дәүләт телерадиокомитетында эшли башлый, телевидениедә яшьләр редакциясенең  штаттан тыш хәбәрчесеннән «Казакътелефильм» студиясенең сәнгать җитәкчесенә кадәр үсә.
* Казакъстан кешеләре турында 15 документаль фильм төшерә. 1974 елда ССРБ кинематографистлар берлегенә кабул ителә. 
* Казакъ ССР кинематографистлар берлеген оештыруда башлап йөри, соңыннан 1981-1984 елларда әлеге иҗат берлегенең беренче сәркатибе була.
* 1984 елдан Казакъ ССР Госкиносында баш мөхәррир. 1987 елда ирекле иҗатка күчә.
* 1998 елдан Т. Жургенов исемендәге театр һәм кино институтында укыта.

## Иҗтимагый эше
* «Адилет» тарихи-агарту җәмгыятен оештыручыларның берсе.
* Сәяси золым корбаннары ассоциациясе (*рәисе Бикбулат Мостафин*) эшендә катнаша.
* «Олжас клубы» иҗтимагый фонды белән җитәкчелек итә.

## Иҗаты
30 дан артык документаль һәм нәфис фильм төшергән: «Нурәкә» (ике тапкыр Социалистик Хезмәт Каһарманы Нурмулла Алдабиргәнов турында), «Апа», «Рекламация», «Интервал», «Чокан эзләреннән» (), «Җиңүгә 5 адым» (), «Ораз җирендә» (), «Турксиб», Сугышның соңгы елы иде (Озын Киек Каз Юлы, ), «Барлык боҗралар аша» (), «Кичүдә» (), «Үзеңә исем яса» () (Олжас Сөләймановның 60 еллыгына карата).

## Гаиләсе
I хатыны Юлия (*студент чакта өйләнешкәннәр*).

II хатыны Карлыгаш Кантарбаева
* Балалары: кызлары  Җәмилә (Габитова) (*[[1958 ел|1958]]*), Ләйлә (Җансүгирова) (*[[1967 ел|1967]]*), Умиль (Габитова) (*[[1971 ел|1971]]*).

## Бүләкләре, мактаулы исемнәре
* 1979 ССРБ кинематографиясе отличнигы

## Сылтамалар
* Ушёл из жизни Булат Габитов-Джансугуров 
*  Әл-Фәраби университеты сайты 

## Искәрмәләр

Төркем:Әдәбият институтын тәмамлаучылар
Төркем:Кинематографистлар
Төркем:Режиссёрлар
Төркем:Вуз укытучылары
Төркем:Иҗади берлекләр рәисләре
Төркем:Казакъ дәүләт университетын тәмамлаучылар
Төркем:Геологлар